Imi n Ifri

Imi n Ifri (e techelheyt ⵉⵎⵉ ⵏ ⵉⴼⵔⵉ, imi n ifri,  u ), c' est on no d' plaece dilé Demnate, sol pîmont do Mîtrin Grand Atlasse, foirt curieus djeyolodjicmint.

 Etimolodjeye 
Li mot amazir vout dire li boke, li gueuye (ⵉⵎⵉ, imi) do (ⵏ, n) trô d' rotche (ⵉⴼⵔⵉ, ifri).

 Avey 
Li pont naturel fwait på cåvlaedje del castinne pa l' aiwe di Mhacer. L' adjinçnaedje djeyolodjike do cotoû est foirt rilomé, avou des tchandeyes di rotche. Divant çoula, gn aveut dandjreus ene basse avou ene astantche naturele, ki s' a trawé på dismanchaedje del castinne pa l' seure aiwe di plouve (avou do H2Co3) come e Trô d' Han. 

Li pont est metou a ene hôteur ådzeu del mer di 1480 metes, et l' aiwe ki court padzo a 1400 metes. 

Les tourisses polnut dischinde d' on costé, et rmonter d' l' ôte.  

 Floriconte d' Imi n Ifri 
Gn aveut ladrî on magneu d' efants k' i lyi faleut dner po s' marmindje des båsheles di Demnate. Mins i trova s' mwaisse on bea djoû. On bon tolu, pus foirt ki lu, li vna touwer. Cwand i lyi drova s' vinte, i gnè rexha des viers ki wayimît et divni des coirbås ås rodjès pates k' on voet co pol djoû d' ouy totavå les waibes d' avår la.Guide bleu Hachette du Maroc, 7inme ed., 1950, p. 147.

 Sourdant 

Categoreye:Rilomés ponts
Categoreye:Viyaedjes do Marok
Categoreye:Atlasse (hôts tienes)